Per unes Falles Accessibles
13 març 2019

## Per unes Falles Accessibles13 març 2019Última actualització: 14 juliol 2025

![](../gestion/img/P1330744---copia.JPG)  
  

El **regidor de Responsabilitat Social, Nahuel González**, acompanyat del **president i la secretària de l’Associació de Diversitat Física Gandia, Daniel Suárez i M. Àngels Delgado**, respectivament, han presentat aquest matí la campanya de conscienciació i visibilitat al voltant de les dificultats del col·lectiu per tal de gaudir de les Falles en igualtat de condicions, que la resta de la ciutadania. Així, sota els lemes: “Falles de Gandia, espai per a totes” i “Cremem barreres”, i amb la complicitat de la Federació de Falles de Gandia, hi haurà cartells a les tanques perimetrals dels monuments fallers per tal de facilitar-les el pas i també espais reservats a ‘les mascletaes’, entre altres accions.

        _“La idea naix en l’exposició al voltant de la diversitat física que va realitzar l’associació i on es donava visibilitat a les barreres arquitectòniques que, malauradament, encara existeixen. També en els àmbits festius, com ara les Falles. Pensem que les Falles són festes de totes i tots i tothom té dret a gaudir-les”_.

        Suárez ha agraït a la família fallera la col·laboració i la sensibilitat _“que ens permetrà acudir a gaudir dels monuments fallers i altres actes”_.

        Finalment, Delgado ha convidat la ciutadania a la cremà de la xicoteta falla que el col·lectiu ha elaborat, el pròxim dilluns, 18 de març, davant la seu de l’associació de Diversitat Física Gandia.

[Twittear](https://twitter.com/share)